Ψηφιακή απαλλαγή τελών κυκλοφορίας σε ανάπηρους πολίτες
Απαλλαγή τελών κυκλοφορίας λόγω αναπηρίας
Αίτηση για χορήγηση απαλλαγής από τέλη κυκλοφορίας λόγω αναπηρίας
Επιλέγετε τον ανωτέρω σύνδεσμο για να εκδώσετε ψηφιακά την απόφαση απαλλαγής. Η απαλλαγή εκδίδεται μέσω διαλειτουργικότητας των πληροφοριακών συστημάτων της Α.Α.Δ.Ε. και των Κέντρων Πιστοποίησης Αναπηρίας (ΚΕ.Π.Α.). του e-ΕΦΚΑ. Όσοι πολίτες έχουν Γνωστοποίηση Αποτελέσματος Πιστοποίησης Αναπηρίας που δεν είναι ψηφιοποιημένη από τον e-ΕΦΚΑ, ή έχουν εξεταστεί από άλλες υγειονομικές επιτροπές, πρέπει να υποβάλουν το αίτημα μέσω της εφαρμογής «Τα Αιτήματά μου», της ψηφιακής πύλης myAADE επισυνάπτοντας τα απαραίτητα δικαιολογητικά (Α.1003/2025), στον διαδικτυακό τόπο: https://www1.aade.gr/aadeapps3/myaade/#!/myforologikesd Επιλογή Θεματικής Ομάδας: "Αυτοκίνητα". Επιλογή Διαδικασίας: "Χορήγηση απαλλαγής τελών κυκλοφορίας λόγω αναπηρίας (σε περίπτωση αδυναμίας ηλεκτρονικής έκδοσης)". Η απόφαση σε αυτή την περίπτωση εκδίδεται αφού ελεγχθούν τα σχετικά δικαιολογητικά.
Δικαιούχα πρόσωπα είναι Έλληνες πολίτες και πολίτες Κράτους -Μέλους ΕΕ με κατοικία στην Ελλάδα.
Το επιβατικό αυτοκίνητο πρέπει να έχει κυλινδρισμό κινητήρα μέχρι 1.650 κυβικά εκατοστά. Κατ εξαίρεση, οι ανάπηροι που έχουν πλήρη παράλυση των κάτω άκρων ή αμφοτερόπλευρο ακρωτηριασμό αυτών, με ποσοστό αναπηρίας 80% και άνω δικαιούνται επιβατικό αυτοκίνητο με κυλινδρισμό κινητήρα μέχρι 2.650 κυβικά εκατοστά και οι ανάπηροι που έχουν πλήρη παράλυση των κάτω άκρων ή αμφοτερόπλευρο ακρωτηριασμό αυτών με ποσοστό αναπηρίας 100% δικαιούνται επιβατικό αυτοκίνητο με κυλινδρισμό κινητήρα μέχρι 3.650 κυβικά εκατοστά.
Το όχημα να ανήκει εξολοκλήρου στο άτομο με αναπηρία με εξαίρεση τους ανήλικους όπου η απαλλαγή από τα τέλη κυκλοφορίας που δικαιούνται οι ανήλικοι ανάπηροι των παρακάτω κατηγοριών, δύναται να παραχωρείται έως την ενηλικίωσή τους στο πρόσωπο που ασκεί τη γονική μέριμνα ή για οποιονδήποτε λόγο έχει την επιτροπεία τους για ένα μόνο όχημα, έστω και αν ασκεί τη γονική μέριμνα ή την επιτροπεία σε περισσότερους ανήλικους αναπήρους. Σε περίπτωση θανάτου αναπήρου, για λογαριασμό του οποίου είχε χορηγηθεί στα ως άνω πρόσωπα η προαναφερθείσα απαλλαγή από τα τέλη κυκλοφορίας, τα τέλη κυκλοφορίας οφείλονται από το επόμενο ημερολογιακό έτος εκείνου του θανάτου του αναπήρου.
Απαλλαγή από τέλη κυκλοφορίας χορηγείται στους αναπήρους Αξιωματικούς και οπλίτες των τριών κλάδων των Ενόπλων Δυνάμεων, των Σωμάτων Ασφαλείας, του Πυροσβεστικού και Λιμενικού Σώματος, της Αγροφυλακής, ως και τους υπαλλήλους της Τελωνειακής Υπηρεσίας τους εντεταλμένους στη δίωξη του λαθρεμπορίου, οι οποίοι εκρίθησαν ή κρίνονται ανίκανοι για την ενεργό υπηρεσία, συνεπεία τραύματος ή νοσήματος εν υπηρεσία και εξαιτίας αυτής και λαμβάνουν σύνταξη για το λόγο αυτό, κατόπιν γνωμάτευσης αρμόδιας υγειονομικής επιτροπής (ΑΣΥΕ, ΑΝΥΕ, ΑΑΥΕ, Ανωτάτη Υγειονομική Επιτροπή της Ελληνικής Αστυνομίας/Πυροσβεστικού Σώματος). Επίσης, απαλλαγή από τέλη παρέχονται υπό τις ίδιες προϋποθέσεις και περιορισμούς και στα Στελέχη και τους Αξιωματικούς των Ενόπλων Δυνάμεων και των Σωμάτων Ασφαλείας, οι οποίοι έχουν τεθεί σε κατάσταση Πολεμικής Διαθεσιμότητας ή Μόνιμης Διαθεσιμότητας και δεν λαμβάνουν σύνταξη, για τούτο το λόγο, δε, αποδεικνύουν την κατάστασή τους μέσω αντίστοιχης γνωμάτευσης αρμόδιας υγειονομικής επιτροπής και αναλυτικού φύλλου μισθοδοσίας. Απαλλάσσονται οι ανάπηροι πολέμου και οι πολίτες που κατέστησαν ανάπηροι συνεπεία της δράσης τους κατά του δικτατορικού καθεστώτος
Α. Περιπτώσεις όσων: α) έχουν πλήρη παράλυση των κάτω ή άνω άκρων ή αμφοτερόπλευρων ακρωτηριασμό αυτών β) εμφανίζουν σοβαρή κινητική αναπηρία: (αα) του ενός ή και των δύο κάτω άκρων με ποσοστό αναπηρίας συνολικά όχι μικρότερο του 67% (ββ) του ενός ή και των δύο κάτω άκρων με συμμετοχή κινητικής αναπηρίας του ενός ή και των δύο άνω άκρων, με ποσοστό αναπηρίας συνολικά όχι μικρότερο του 67% από τα οποία τα 40% τουλάχιστον από το ένα κάτω άκρο. Β. Στους τυφλούς Έλληνες πολίτες και πολίτες των άλλων κρατών μελών της Ευρωπαϊκής Ένωσης με κατοικία στην Ελλάδα, εφόσον πάσχουν από τύφλωση και από τους δύο οφθαλμούς με συνολικό ποσοστό αναπηρίας ογδόντα τοις εκατό (80 %) και άνω. Γ. Σε: α. είναι άτομα με νοητική αναπηρία με δείκτη νοημοσύνης κάτω του 40, ή β. είναι άτομα με αυτισμό, εφόσον αυτός συνοδεύεται από επιληπτικές κρίσεις ή νοητική αναπηρία ή οργανικό ψυχοσύνδρομο, οι οποίοι, εξαιτίας των παθήσεων αυτών έχουν καταστεί ανάπηροι, με συνολικό ποσοστό αναπηρίας από εξήντα επτά τοις εκατό (67%) και άνω, είναι ανίκανοι για εργασία και έχουν ανάγκη βοήθειας ή γ. πάσχουν από μεσογειακή /δρεπανοκυταρική/μικροδρεπανοκυτταρική αναιμία ή δ. πάσχουν από νεφρική ή ηπατική ή πνευμονική ή καρδιακή ανεπάρκεια τελικού σταδίου ή είναι νεφροπαθείς ή ηπατοπαθείς ή καρδιοπαθείς ή πνευμονοπαθείς μεταμοσχευμένοι ή ε. πάσχουν από συγγενή αιμορραγική διάθεση (αιμορροφιλία) ή κυστική ίνωση ή ομόζυγο κληρονομική υπερχοληστερολαιμία, οι οποίοι, εξαιτίας των παθήσεων αυτών, έχουν καταστεί ανάπηροι, με συνολικό ποσοστό αναπηρίας από εξήντα επτά τοις εκατό (67%) και άνω, είναι ανίκανοι για εργασία και έχουν ανάγκη βοήθειας.
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά στη χορήγηση απαλλαγής τελών κυκλοφορίας λόγω αναπηρίας σε Έλληνες πολίτες ή πολίτες των κρατών - μελών της Ε.Ε. με κατοικία στην Ελλάδα, εφόσον πάσχουν από συγκεκριμένες παθήσεις.
Υπεύθυνη δήλωση ότι ο ενδιαφερόμενος δεν έχει προσφύγει στη Δευτεροβάθμια Υγειονομική Επιτροπή των ΚΕΠΑ και ότι δεν έχει χορηγηθεί απαλλαγή σε άλλο όχημα κατά το ίδιο έτος.
Εν ισχύ Γνωστοποίηση Αποτελέσματος Πιστοποίησης Αναπηρίας του του ΚΕ.Π.Α. του e-Ε.Φ.Κ.Α με την οποία πιστοποιείται η υπαγωγή σε μία από τις παθήσεις του άρθρου 16 του ν. 1798/1988 με βάση το Παράρτημα Αντιστοίχισης Παθήσεων της υπό στοιχεία Α.1235/2021 (Β΄ 5083) Κοινής Απόφασης των Υφυπουργών Οικονομικών και Εργασίας και Κοινωνικών Υποθέσεων ή αντίστοιχη Γνωμάτευση της Ανωτάτης του Στρατού Υγειονομικής Επιτροπής (Α.Σ.Υ.Ε.) ή από τις Ανώτατες Υγειονομικές Επιτροπές Ναυτικού (Α.Ν.Υ.Ε.), Αεροπορίας (Α.Α.Υ.Ε.), της Ελληνικής Αστυνομίας και του Πυροσβεστικού Σώματος καθώς και αντίγραφο της πράξης κανονισμού πολεμικής σύνταξης ή αναπηρικής σύνταξης ή φύλου μισθοδοσίας κατά περίπτωση.
Δικαιολογητικά για την απόδειξη της κατοικίας και συνήθους διαμονής στην Ελλάδα εφόσον δεν είναι δηλωμένη στο μητρώο της ΑΑΔΕ.
Δικαιολογητικά απόδειξης άσκησης γονικής μέριμνας ή επιτροπείας σε περίπτωση ανήλικου αναπήρου, εφόσον δεν είναι δηλωμένη η σχέση στο μητρώο της ΑΑΔΕ.
Στο πεδίο "Αίτημα" παρακάτω αναγράφετε (ενδεικτικά): "Αιτούμαι την απαλλαγή από τα τέλη κυκλοφορίας βάσει των διατάξεων του άρθρου 16 του ν. 1798/1988, όπως ισχύει, για το όχημα με αριθμό κυκλοφορίας / πλαισίου ............................................ Δηλώνω υπεύθυνα ότι δεν έχω προσφύγει στη Δευτεροβάθμια Υγειονομική Επιτροπή των ΚΕΠΑ και ότι δεν μου έχει χορηγηθεί απαλλαγή σε άλλο όχημα κατά το ίδιο έτος."
ενδεικτικά: διαβατήριο ή δελτίο ταυτότητας και βεβαίωση εγγραφής Ευρωπαίου πολίτη, βεβαίωση δημοτολογίου, εκκαθαριστικό σημείωμα δήλωσης φορολογίας εισοδήματος, βεβαίωση εργασίας
Χορήγηση απαλλαγής από τέλη κυκλοφορίας σε αναπήρους πολίτες ιδιοκτήτες επιβατικών ιδιωτικής χρήσης οχημάτων (ΕΙΧ)
Σε περίπτωση αδυναμίας ηλεκτρονικής έκδοσης
Η απαλλαγή χορηγείται για το χρονικό διάστημα που ορίζει η απόφαση πιστοποίησης αναπηρίας του αρμόδιου φορέα. Σε περίπτωση θανάτου ατόμου με αναπηρία, στον οποίο είχε χορηγηθεί απαλλαγή από τα τέλη κυκλοφορίας για ΙΧ επιβατικό αυτοκίνητο, λόγω της αναπηρίας του, οι κληρονόμοι, στους οποίους περιέρχεται αυτό, οφείλουν να καταβάλλουν εμπρόθεσμα (έως 31/12) τα τέλη κυκλοφορίας για το συγκεκριμένο όχημα για το επόμενο έτος από εκείνο του θανάτου του κληρονομουμένου (άρθρο 60 παρ.2 περ. δ ν. 5177/2025). Το δικαίωμα της απαλλαγής δύναται να παραχωρείται και στο πρόσωπο που ασκεί τη γονική μέριμνα ή έχει την επιτροπεία ανηλίκου αναπήρου έως και την ενηλικίωσή του. Η απαλλαγή χορηγείται σε ένα μόνο όχημα ανά δικαιούχο. Σε περίπτωση υποβολής αιτήματος για μετάθεση της απαλλαγής σε άλλο όχημα, χορηγείται απαλλαγή κατά το έτος αυτό στο νέο όχημα με ταυτόχρονη διακοπή της απαλλαγής στο προηγούμενο όχημα αφού πρώτα καταβληθούν τα τέλη κυκλοφορίας του έτους αυτού.
Περί τροποποιήσεως και συμπληρώσεως των διατάξεων περί ατελούς εισαγωγής ενίων ειδών υπό αναπήρων.
Προϋποθέσεις για τη χορήγηση απαλλαγής τελών κυκλοφορίας η οποία προβλέπεται από τις διατάξεις της παρ.1 άρθρου 1 του ν. 490/1976 (Α΄331).
Διαδικασία ιατρικής εξέτασης ατόμων με αναπηρίες για τη χορήγηση της απαλλαγής από το τέλος ταξινόμησης και τα τέλη κυκλοφορίας αυτοκινήτων οχημάτων που παραλαμβάνονται από άτομα με αναπηρίες του άρθρου 16 παράγραφος 1 του ν. 1798/1988 (Α΄ 166) με βάση ιατρικές γνωματεύσεις των Κέντρων Πιστοποίησης Αναπηρίας (ΚΕ.Π.Α.) του ΙΚΑ−ΕΤΑΜ (Β’ 2710)
Οι πάσχοντες από δρεπανοκυτταρική και μικροδρεπανοκυτταρική αναιμία τυγχάνουν των ευεργετημάτων που απολαμβάνουν κατά νόμο όσοι πάσχουν από ομόζυγη μεσογειακή αναιμία.
Τέλη κυκλοφορίας επιβατικών ιδιωτικής χρήσης αυτοκινήτων που δεν έχουν παραληφθεί από ανήλικο ανάπηρο μέλος οικογένειας
Τροποποίηση διατάξεων του ν. 1798/1988 και της υπ’ αριθμ. Δ. 697/35/ 20.3.1990 ΑΥΟ.
Προϋποθέσεις, δικαιολογητικά και διαδικασία χορήγησης απαλλαγής από το τέλος ταξινόμησης και τα τέλη κυκλοφορίας επιβατικών αυτοκινήτων που παραλαμβάνονται από ανάπηρους Έλληνες πολίτες και πολίτες των άλλων κρατών μελών της Ευρωπαϊκής Ένωσης
Χορήγηση απαλλαγών από τέλη κυκλοφορίας οχημάτων που ανήκουν σε αναπήρους
Κοινοποίηση των διατάξεων του αρ. 29 του ν. 4538/2018 (Α΄ 85), σχετικά με την παραχώρηση του δικαιώματος της απαλλαγής από τέλη κυκλοφορίας στους γονείς των ανήλικων αναπήρων ή σε πρόσωπα που έχουν την επιτροπεία των προσώπων αυτών και παροχή οδηγιών για ομοιόμορφη εφαρμογή των διατάξεων αυτών.
Παροχή οδηγιών για την αντιμετώπιση προβλημάτων που αφορούν σε οχήματα που ταξινομήθηκαν ως αναπηρικά και εμφανίστηκαν αυτόματα στο Πληροφοριακό Σύστημα Οχημάτων (ΠΣΟ) ως απαλλασσόμενα και από τέλη κυκλοφορίας, χωρίς όμως να έχει εκδοθεί σχετική απόφαση Προϊσταμένου Δ.Ο.Υ. για την χορήγηση της συγκεκριμένης απαλλαγής
Απαλλαγή από το τέλος ταξινόμησης και τα τέλη κυκλοφορίας ορισμένων κατηγοριών ατόμων με αναπηρία - Τροποποίηση του άρθρου 16 του ν. 1798/1988 (τροποποιούνται οι υποπερ. α΄, β΄, δ΄ και ε΄ και η περ. Γ).
Ένταξη τυφλών με ποσοστό αναπηρίας άνω του 80% σε ισχύουσες απαλλακτικές διατάξεις για αναπήρους - Τροποποίηση της παρ. 1 του άρθρου 16 του ν. 1798/1988.
Διευκρινίσεις για τη χορήγηση απαλλαγής από τέλη κυκλοφορίας για τα πρόσωπα που δικαιούνται της απαλλαγής σύμφωνα με τις διατάξεις των άρθρων 72 του ν. 4758/2020 (Α΄ 242) και 74 ν. 4764/2020 (Α΄ ́256).
Προθεσμία για τη χορήγηση απαλλαγής οχημάτων ΑμεΑ από τέλη κυκλοφορίας (μέχρι τέλος του έτους 2021).
Κοινοποίηση των διατάξεων των άρθρων 34-38, 40, 44, 45, 54, 55, 56 και 65 του ν. 4818/2021 (Α΄ ́124/18.7.2021.) Με τις διατάξεις του άρθρου 54 «Απαλλαγές σε μειονεκτούντες ιδιοκτήτες Ι.Χ. - Τροποποίηση του άρθρου 16 του ν. 1798/1988», προστίθενται στις απαλλασσόμενες κατηγορίες αναπήρων της υποπερ. δ΄ της περ. Γ΄ της παρ. 1 του άρθρου 16 του ν. 1798/1988 (Α΄ 166), οι πάσχοντες από καρδιακή ανεπάρκεια και οι πνευμονοπαθείς μεταμοσχευμένοι. Η ισχύς του άρθρου 54 αρχίζει από τις 4.12.2020 και εφαρμόζεται για τα τέλη κυκλοφορίας έτους 2021 και επομένων.
Αντιστοίχιση παθήσεων του άρθρου 16 του ν. 1798/1988 με τον Ενιαίο Πίνακα Προσδιορισμού Ποσοστού Αναπηρίας.
Διευκρινίσεις ως προς τα δικαιολογητικά που λαμβάνονται υπόψη για την εφαρμογή των διατάξεων της περ. ε΄ της παρ. 2 του άρθρου 14 και της παρ. 2 του άρθρου 43Α του ν. 4172/2013 (Α΄ 167) σε πρόσωπα που παρουσιάζουν ποσοστό αναπηρίας τουλάχιστον ογδόντα τοις εκατό (80%).
Παροχή οδηγιών σχετικά με την προθεσμία προσκόμισης των δικαιολογητικών για τη χορήγηση απαλλαγής τελών κυκλοφορίας για το έτος 2022, μετά την έκδοση της Κοινής Υπουργικής Απόφασης με αριθ. Α.1235/2021 «Αντιστοίχιση παθήσεων του άρθρου 16 του ν.1798/1988 με τον Ε.Π.Π.Α.Α.» (Β’ 5083), σε συγκεκριμένες περιπτώσεις (έως 30/6/2022).
Διευκρινίσεις και οδηγίες σχετικά με τη φορολογική μεταχείριση ως προς τέλη κυκλοφορίας έως και το έτος 2022, των αναπηρικών οχημάτων που ελέγχθηκαν από τις Δ.Ο.Υ., καθώς και για την αντιμετώπιση των αναπηρικών οχημάτων που δεν διορθώθηκε η εικόνα τους, αναφορικά με τα τέλη κυκλοφορίας έτους 2023.
Προϋποθέσεις, δικαιολογητικά και διαδικασία χορήγησης απαλλαγής από το τέλος ταξινόμησης και τα τέλη κυκλοφορίας επιβατικών αυτοκινήτων που παραλαμβάνονται από άτομα με αναπηρία (ΑμεΑ).
Απαλλαγή από τα τέλη κυκλοφορίας λόγω αναπηρίας
Κύρωση Κώδικα εμμέσων φόρων επί των συναλλαγών του πεδίου εφαρμογής του Κώδικα Φορολογικής Διαδικασίας, καθώς και λοιπών εμμέσων φόρων.(άρθρο 59 - Απαλλαγές)
Κάνετε είσοδο με τους κωδικούς TAXISnet. 2. Επιλέγετε «Νέο Αίτημα». 3. Επιλέγετε την Κατηγορία Υπηρεσιών/Επιχειρησιακή περιοχή που αφορά στο αίτημά σας. 4. Επιλέγετε αν θα υποβάλετε για τον εαυτό σας ή για άλλον φορολογούμενο. Στη δεύτερη περίπτωση, εισάγετε τον ΑΦΜ του εκπροσωπούμενου και εφόσον υπάρχει δηλωμένη σχέση στο Μητρώο της ΑΑΔΕ, συμπληρώνονται αυτόματα από το σύστημα τα στοιχεία του. Εάν δεν υπάρχει δηλωμένη σχέση, κάνετε τη σχετική επιλογή και επισυνάπτετε το αντίστοιχο εξουσιοδοτικό έγγραφο. 5. Επιλέγετε την Υπηρεσία της ΑΑΔΕ στην οποία θέλετε να απευθυνθείτε "Αρμόδια Δ.Ο.Υ ". 6. Επιλέγετε Θεματική Ομάδα "Αυτοκίνητα". 7. Επιλέγετε Διαδικασία "Χορήγηση απαλλαγής τελών κυκλοφορίας λόγω αναπηρίας (σε περίπτωση αδυναμίας ηλεκτρονικής έκδοσης)". 8. Επιλέγετε το Τμήμα "Τμήμα/Γραφείο Συμμόρφωσης και Σχέσεων με τους Φορολογουμένους". 9. Εάν έχετε επικοινωνήσει μέσω της εφαρμογής με προηγούμενο αίτημα που σχετίζεται με το νέο, μπορείτε να συσχετίσετε τα δύο αιτήματα αναγράφοντας τον κωδικό του πρώτου αιτήματος. 10. Βλέπετε τα απαιτούμενα δικαιολογητικά και επισυνάπτετε τα σχετικά αρχεία σκαναρισμένα. 11. Γράφετε το αίτημά σας στο πεδίο «Αίτημα». 12. Βλέπετε συγκεντρωτικά σε Προεπισκόπηση τα στοιχεία του αιτήματός σας. 13. Αν θέλετε να διορθώσετε κάτι, κινείστε στα προηγούμενα βήματα από το πάνω μέρος της σελίδας. 14. Αν όλα είναι εντάξει, επιλέγετε «Υποβολή» και το αίτημα διαβιβάζεται στην Υπηρεσία που έχετε επιλέξει. 15. Όταν το αίτημα εισαχθεί στο σύστημα της Υπηρεσίας, λαμβάνετε e-mail με τον μοναδικό κωδικό του αιτήματός σας. 16. Μπορείτε να παρακολουθήσετε την εξέλιξη του αιτήματος από την προσωπική σας «θυρίδα» (επιλέγοντας «Τα Αιτήματά μου»). 17. Όταν το αίτημά σας απαντηθεί, θα ειδοποιηθείτε από την εφαρμογή μέσω e-mail.
Το αρμόδιο Τμήμα της ΑΑΔΕ επεξεργάζεται το αίτημα και την πληρότητα των δικαιολογητικών.
Μετά την εξέταση των δικαιολογητικών για την πλήρωση των προϋποθέσεων της απαλλαγής από τα τέλη κυκλοφορίας, εκδίδεται απόφαση από τον Προϊστάμενο της Δ.Ο.Υ./ΚΕ.ΦΟ.Δ.Ε.. Η απόφαση αυτή κοινοποιείται ψηφιακά στον προσωπικό σας λογαριασμό μέσω του "e-κοινοποιήσεις".
Η υποβολή του αιτήματος για απαλλαγή από τα τέλη κυκλοφορίας που πραγματοποιείται μέσω της πλατφόρμας myCAR της ΑΑΔΕ, μπορεί να υποβληθεί από: 1. τον ίδιο τον φορολογούμενο/δικαιούχο με αναπηρία, ή 2. τον ασκούντα τη γονική μέριμνα ή την επιτροπεία, σε περίπτωση ανήλικου ατόμου με αναπηρία. Στη δεύτερη περίπτωση, απαραίτητη προϋπόθεση είναι η δήλωση της σχετικής σχέσης στο Μητρώο της ΑΑΔΕ, καθώς και η συμπλήρωση του ΑΜΚΑ του ατόμου με αναπηρία. Κατά την υποβολή του αιτήματος, εμφανίζονται τα επιβατικά ΙΧ για τα οποία πληρούνται οι προϋποθέσεις απαλλαγής και ο δικαιούχος επιλέγει ένα από αυτά.
Η εφαρμογή αντλεί αυτόματα τις απαραίτητες πληροφορίες μέσω διαλειτουργικότητας πληροφοριακών συστημάτων της ΑΑΔΕ και των Κέντρων Πιστοποίησης Αναπηρίας (ΚΕΠΑ) του e-ΕΦΚΑ για τα άτομα που αξιολογούνται από αυτά.
Εκδίδεται ψηφιακή βεβαίωση με υπογραφή του Διοικητή της ΑΑΔΕ. Η βεβαίωση χορήγησης της ανωτέρω απαλλαγής αναρτάται στην πλατφόρμα myCAR και κοινοποιείται σχετική ενημέρωση στον προσωπικό λογαριασμό του δικαιούχου/απαλλασσόμενου προσώπου, μέσω του «e-κοινοποιήσεις».
Αλληλεπίδραση λογισμικών (διαλειτουργικότητα)
Οι πολίτες για τους οποίους έχουν εκδοθεί ψηφιοποιημένες Γνωστοποιήσεις Αποτελέσματος Πιστοποίησης Αναπηρίας (ΓΑΠA) από τα ΚΕΠΑ από 16/9/2022 και εφεξής, μπορούν να κάνουν Αίτημα για απαλλαγή από τέλη κυκλοφορίας μέσω της εφαρμογής myCAR.
Είσοδος στην πλατφόρμα myCAR και επιλογή Απαλλαγή από τα τέλη λόγω αναπηρίας
Έλεγχος πλήρωσης προϋποθέσεων χορήγησης απαλλαγής μέσω διαλειτουργικότητας πληροφοριακών συστημάτων
Έκδοση ψηφιακής βεβαίωσης χορήγησης της απαλλαγής
Εκκίνηση της διαδικασίας στην ψηφιακή πύλη MyAADE για υποβολή αιτήματος
Έκδοση Απόφασης Προϊσταμένου Δ.Ο.Υ./ΚΕ.ΦΟ.Δ.Ε. για την χορήγηση απαλλαγής τελών κυκλοφορίας.